b'\n_START_ARTICLE_\nT\xc3\xa9rraba Sierpe v\xc3\xa5tmarksomr\xc3\xa5de\n_START_PARAGRAPH_\nT\xc3\xa9rraba Sierpe v\xc3\xa5tmarksomr\xc3\xa5de (spansk: Humedal Nacional T\xc3\xa9rraba Sierpe) er et v\xc3\xa5tmarksomr\xc3\xa5de i kantonen Osa ved stillehavskysten s\xc3\xb8r i Costa Rica. Omr\xc3\xa5det har et areal p\xc3\xa5 14\xc2\xa0637 hektar, og befinner seg ved utl\xc3\xb8pet til elvene T\xc3\xa9rraba og Sierpe, som det har navnet sitt etter. Det utgj\xc3\xb8res av mangroveskog, og har fire ulike arter av mangrovetr\xc3\xa6r: Rhizophoraceae, Combretaceae, Pellicieraceae og Avicenniaceae. Omr\xc3\xa5det fikk status som verneomr\xc3\xa5de i 1994, og som ramsaromr\xc3\xa5de i 1995._NEWLINE_V\xc3\xa5tmarksomr\xc3\xa5det kan bes\xc3\xb8kes av turister gjennom b\xc3\xa5tturer fra byen Sierpe, som befinner seg like \xc3\xb8st for omr\xc3\xa5det.'